พระราชกฤษฎีกาพระราชกฤษฎีกาจัดตั้งเทศบาลเมืองปากเกร็ด จังหวัดนนทบุรีพ.ศ.๒๕๓๘--------------- ภูมิพลอดุลยเดช ป.ร. ให้ไว้ณ วันที่ ๑๗ กรกฎาคม พ.ศ. ๒๕๓๘ เป็นปีที่ ๕๐ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลปากเกร็ดอำเภอปากเกร็ดจังหวัดนนทบุรีเป็นเทศบาลเมืองปากเกร็ดจังหวัดนนทบุรี อาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไข้เพิ่มเติม (ฉบับที่ ๕) พุทธศักราช ๒๕๓๘และมาตรา ๑๓ วรรคหนึ่งแห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาจัดตั้งเทศบาลเมืองปากเกร็ดจังหวัดนนทบุรี พ.ศ.๒๕๓๘" มาตรา๒พระราชกฤษฎีกานี้ให้ใช้บังคับเมื่อพ้นกำหนดหนึ่งร้อยแปดสิบวัน นับแต่วันถัดจากวันประกาศในราชกิจจานุเบกษาเป็นต้นไป มาตรา๓ให้เปลี่ยนแปลงฐานะเทศบาลตำบลปากเกร็ด อำเภอปากเกร็ด จังหวัดนนทบุรีเป็นเทศบาลเมือง มีชื่อว่า"เทศบาลเมืองปากเกร็ด จังหวัดนนทบุรี" มาตรา๔ให้กำหนดเขตเทศบาลเมืองปากเกร็ดจังหวัดนนทบุรี ไว้ดังนี้ หลักเขตที่๑ตั้งอยู่ตรงแนวเส้นเขตจังหวัดนนทบุรีกับจังหวัดปทุมธานีที่จุดกึ่งกลางแม่น้ำเจ้าพระยาตรงปากคลองบ้านใหม่ ด้านเหนือ ตั้งแต่หลักเขตที่๑ เป็นเส้นเลียบตามแนวเส้นแบ่งเขตจังหวัดนนทบุรีกับจังหวัดปทุมธานีไปทางทิศตะวันออก ผ่านทางหลวงแผ่นดินหมายเลข ๓๐๖ต่อทางของกรมโยธาธิการควบคุม - บรรจบทางหลวงแผ่นดินหมายเลข ๓๔๖ (บางพูน)ถึงหลักเขตที่ ๒ ซึ่งตั้งอยู่ริมคลองประปาฝั่งตะวันตกตรงจุดที่เส้นแบ่งเขตจังหวัดนนทบุรีกับจังหวัดปทุมธานีบรรจบกับเส้นแบ่งเขตจังหวัดนนทบุรีกับกรุงเทพมหานคร ด้านตะวันออก จากหลักเขตที่๒เป็นเส้นเลียบริมคลองประปาฝั่งตะวันตกซี่งเป็นเส้นแบ่งเขตจังหวัดนนทบุรีกับกรุงเทพมหานครไปทางทิศใตั ถึงหลักเขตที่ ๓ ซึ่งตั้งอยู่ริมคลองประปาฝั่งตะวันตก ตรงจุดที่เส้นแบ่งเขตอำเภอเมืองนนทบุรีกับอำเภอปากเกร็ดบรรจบกับเส้นแบ่งเขตจังหวัดนนทบุรีกับกรุงเทพมหานคร ด้านใต้ จากหลักเขตที่๓เป็นเส้นเลียบตามแนวกึ่งกลางคลองบางตลาด ซึ่งเป็นเส้นแบ่งเขตอำเภอเมืองนนทบุรีกับอำเภอปากเกร็ดไปทางทิศตะวันตกเฉียงเหนือ ผ่านทางหลวงแผ่นดินหมายเลข ๓๐๖ ต่อทางของกรมโยธาธิการควบคุม -บรรจบทางหลวงแผ่นดินหมายเลข ๓๔๖ (บางพูน)ถึงหลักเขตที่ ๔ซึ่งตั้งอยู่ตรงแนวเส้นแบ่งเขตอำเภอเมืองนนทบุรีกับอำเภอปากเกร็ดที่จุดกึ่งกลางแม่น้ำเจ้าพระยาตรงปากคลองบางตลาด ด้านตะวันตก จากหลักเขตที่๔ เป็นเส้นเลียบตามแนวกึ่งกลางแม่น้ำเจ้าพระยาไปทางทิศตะวันตกเฉียงเหนือถึงหลักเขตที่ ๕ซึ่งตั้งอยู่ตรงจุดกึ่งกลางแม่น้ำลัดเกร็ดบรรจบกับกึ่งกลางแม่น้ำเจ้าพระยา จากหลักเขตที่๕เป็นเส้นเลียบตามแนวกึ่งกลางแม่น้ำลัดเกร็ดไปทางทิศเหนือ ถึงหลักเขตที่ ๖ซึ่งตั้งอยู่ตรงจุดกึ่งกลางแม่น้ำลัดเกร็ดบรรจบกับกึ่งแม่น้ำเจ้าพระยา จากหลักเขตที่๖เป็นเส้นเลียบตามแนวกึ่งกลางแม่น้ำเจ้าพระยาไปทางทิศตะวันออกเฉียงหนือจนต่อเส้นแบ่งเขตจังหวัดนนทบุรีกับจังหวัดปทุมธานีไปทางทิศตะวันออกเฉียงเหนือจนบรรจบหลักเขตที่ ๑ ดังปรากฎในแผนที่ท้ายพระราชกฤษฎีกานี้ ตามแนวแนวเขตที่กล่าวไว้ในมาตรานี้ ให้มีหลักย่อยปักเพื่อแสดงแนวเขตตามสมควร มาตรา๕ในระหว่างดำเนินการเลือกตั้งสมาชิกสภาเทศบาลเมืองปากเกร็ด ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลปากเกร็ดซึ่งพ้นจากตำแหน่งในวันที่พระราชกฤษฎีกานี้ใชับังคับเพื่อดำเนินกิจการในหน้าที่ของคณะเทศมนตรีเทศบาลเมืองปากเกร็ดไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่ มาตรา๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+--------------------------------------------------------------------------------------------------+หมายเหตุ :- เหตุผลในการประกาศใชัพระราชกฤษฎีกาฉบับนี้ คือ เนื่องจากเทศบาลตำบลปากเกร็ดในท้องที่ตำบลคลองเกลือตำบลบางตลาด ตำบลบางพูด ตำบลบ้านใหม่ และตำบลปากเกร็ดอำเภอปากเกร็ดจังหวัดนนทบุรีมีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองปากเกร็ด จังหวัดนนทบุรีจึงจำเป็นต้องตราพระราชกฤษฎีกานี้[รก.๒๕๓๘/๓๒ก/๑๔/๘ สิงหาคม ๒๕๓๘ ] ปรียนันท์/พิมพ์ ๑๒/๐๙/๒๕๔๔